Terra ɣer s addaynin, takasrunt deg ufus. Tefka i taɣaṭ tummeẓt n weslen akken ad tezhu deg-s, tekkes-as imir taculliṭ-nni i yas-tetteg yal ass akken ur ttteṭṭḍen ara sin nni yiɣiden imecṭaḥ. Teṭṭanez, yiwen ufus yeṭṭef takasṛunt, wayeḍnin iteẓẓeg, teqqar-as deg wul-is: ṣṣbeḥ-agi aṭas uyefk i tejmeɛ taɣaṭ-iw, timaẓẓagin-is bɣant ad ṭṭreḍqent. Ass-agi arraw-iw ad ṛwun akeffay, ad asenfkeɣ ad swen ayen bɣan !. Teččur takasṛunt-nni, tɛedda tserreḥ-d i yiɣiden-nni akken ad ṭṭden ayen i d-yeqqimen.